wickkiey/tamil-wikipedia-chunked huggingface dataset:
# உருங்குசு

**ருங்குசு** <small>அல்லது</small> **ருங்குஸ்**, (மலாய்: *Rungus* <small>அல்லது</small> *Bangsa Rungus* <small>அல்லது</small> *Momogun Laut*; ஆங்கிலம்: *Rungus People* <small>அல்லது</small> *Momogun Rungus*; சீனம்: 莫莫根) என்பவர்கள் தென்கிழக்கு ஆசியா, போர்னியோ தீவைச் சேர்ந்த பூர்வீகப் பழங்குடி மக்களாகும்.  
கூடாட் தீபகற்பம், கோத்தா மருது, பித்தாசு பெங்கோகா தீபகற்பம், மற்றும் பெலூரான் (*Kudat Peninsular, Kota Marudu, Pitas Bengkoka Peninsular, Beluran*) சுற்றியுள்ள பகுதிகளிலும்; முதன்மையாக வடக்கு சபாவிலும் வசிக்கின்றனர். இவர்களை **டூசுன் லாவுட்** (*Dusun Laut*) என்று அழைப்பதும் உண்டு.  
போர்னியோ டயாக் (*Dayak People*) இனக் குழுவின் ஒரு துணைக் குழுவினரான இவர்கள், ஒரு தனித்துவமான மொழி, உடை, கட்டிடக்கலை, பழக்க வழக்கங்கள் மற்றும் வாய்மொழி இலக்கியங்களை (*Oral Literature*) கொண்டுள்ளனர்.
# உருங்குசு

## பொது

போர்னியோவில் உள்ள மற்ற பழங்குடி இனக் குழுக்களை (*Indigenous Ethnic Groups in Borneo*) போலவே, ருங்குசு மக்களின் கலாசாரமும் தானிய வகையான அரிசியைச் சுற்றியே அமைகிறது. இருப்பினும், தென்னை, வாழை பயிரிடுதல் இவர்களின் பண வருமானத்திற்கு உதவியாய் இருக்கின்றன.  
பழைமை முறையிலான தறிநெசவு (*Backstrap Loom*) மூலமாகப் பெண்கள் துணி நெய்கிறார்கள். மேலும் மணி வேலைப்பாடுகளில் இருந்து வீட்டு பாத்திரங்களை உருவாக்குகிறார்கள்.
# உருங்குசு

## பொது

### நவீன வாழ்க்கை

ருங்குசுகள் பலர் இப்போது நகரங்களில் வேலை செய்து வருகிறார்கள். மேலும் இவர்கள் நீளவீடு (*Long House*) வாழ்க்கையைக் கைவிட்டு நவீன மலேசிய சமுதாய வாழ்க்கையில் ஐக்கியமாகியும் வருகிறார்கள்.  
மோமோகன் ருங்குசு (*Momogun Rungus*) எனும் ருங்குசு மக்களின் எழுத்து முறைமை மிகவும் பழமையான பாரம்பரிய எழுத்துகளைக் கொண்டுள்ளது. இது சித்திர எழுத்து (*Hieroglyph*) எழுதும் வடிவங்களில் ஒன்றாகும். ருங்குசு மொழியில் (*Rungus Language*) சூரிப் (*Surip Momogun*) என்று அழைக்கப்படுகிறது.
# உருங்குசு

## பொது

### ஆன்மவாதம்

பாரம்பரியமாக அகமா லாபஸ் (*Agama Labus*) அல்லது லாபஸ் மதம் (*Labus Religion*) எனும் ஒரு நம்பிக்கை இவர்களிடம் உள்ளது. இதை ஆன்மவாதம் (*Animism*) என்று சிலர் முத்திரை குத்துகிறார்கள். ஆண் பாதிரியாரை ராம்பகான் (*Rampahan*) என்றும் பெண் பாதிரியாரை போபோலிசன் (*Bobolizan*) என்றும் அழைக்கிறார்கள். இருப்பினும் பெரும்பாலான ருங்குசுக்கள் இப்போது கிறிசுதவர்களாக மாறி விட்டனர்.
# ஈஸ்வர்லால் ஜெயின்

**ஈஸ்வர்லால் சங்கர்லால் ஜெயின்** (*Ishwarlal Shankarlal Jain*) (பி 21 மே 1946, ஜாம்னர், ஜல்கான் மாவட்டம்), தேசியவாத காங்கிரசு கட்சியின் அரசியல்வாதி, இந்திய நாடாளுமன்றத்தின் மேல்சபையான மாநிலங்களவையில் மகாராஷ்டிராவைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் ஜல்கான் மாவட்டத்தில் உள்ள ஜாம்னரைச் சேர்ந்தவர். இவரது மகன் மணீஷ் ஜெயின் மகாராஷ்டிர அரசில் தேசியவாத காங்கிரசு கட்சி சார்பில் முன்னாள் மேலவை உறுப்பினராக இருந்தவர் ஆவார்.
# எழும்பூர் நீதிமன்ற வளாகம்

**எழும்பூர் நீதிமன்ற வளாகம்** (*Egmore court complex*) இந்தியாவின் தமிழ்நாடு மாநிலத்திலுள்ள சென்னை நகரின் எழும்பூர் பகுதியில் நகராட்சி நீதித் துறை நடுவர் நீதிமன்றங்களுக்காக 1916 ஆம் ஆண்டில் ஆங்கிலேயர்களால் கட்டப்பட்டது.  
நீதிமன்ற வளாகத்தில் தலைமை பெருநகர நீதித்துறை நடுவர் நீதிமன்றம் 1, கூடுதல் பெருநகர நீதித்துறை நடுவர் நீதிமன்றம் 1, பொருளாதார குற்றப்பிரிவு நீதிமன்றம் 2, துணை நீதிபதி நிலை நீதிமன்றங்கள் 2, குற்றவியல் நீதித்துறை நடுவர் நீதிமன்றம் 6, சென்னை மாநகராட்சி நீதிமன்றங்கள் (அல்லிக்குளம்) 2 மற்றும் நடமாடும் நீதிமன்றங்கள் 2 ஆகியவை இடம்பெற்றுள்ளன. 2015 ஆம் ஆண்டில், பொதுப்பணித் துறை நீதிமன்ற வளாகத்தின் மறுசீரமைப்புப் பணிகளை மேற்கொண்டது. ஆனால் செயல்முறை 2017 இல் மட்டுமே தொடங்கப்பட்டது, அதே ஆண்டில் முடிக்கவும் எதிர்பார்க்கப்பட்டது. புனரமைப்புக்கான தொழில்நுட்ப உதவி பாரம்பரிய கட்டமைப்புகளுக்கான பாதுகாப்பு மூலம் வழங்கப்பட்டது.  
எதிர்பார்த்ததை விட அதிக சேதம் ஏற்பட்டதாகப் பொதுப்பணித் துறையினர் புகாரளித்ததால், காலக்கெடு 2018 வரை நீட்டிக்கப்பட்டது. நாடாளுமன்ற தேர்தலுக்கான மாதிரி நடத்தை விதிகள் காரணமாக, புதுப்பிக்கப்பட்ட பிறகு உடனடியாக நீதிமன்ற வளாகம் தொடங்கப்படவில்லை.  
நீதிமன்ற வளாகம் இறுதியாக டிசம்பர் 2018 ஆம் ஆண்டு திசம்பர் மாதத்தில் திறக்கப்பட்டது. புதுப்பிக்கப்பட்ட காலத்தில், நீதிமன்றங்கள் அல்லி குளம் வளாகத்தில் செயல்பட்டன.
# எழும்பூர் நீதிமன்ற வளாகம்

## இவற்றையும் காண்க

- அமர்வு நீதிமன்றம்
# தர்மபூர், இமாச்சலப் பிரதேச சட்டமன்றத் தொகுதி

**தர்மபூர் சட்டமன்றத் தொகுதி** (*Dharampur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது மண்டி மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 32 ஆகும்.
# தர்மபூர், இமாச்சலப் பிரதேச சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | காஷ்மீர் சிங் | இந்திய தேசிய காங்கிரஸ் |  |
| 1972 | பிக்கம் ராம் | சுயேச்சை |  |
| 1977 | ஓம் சந்த் | ஜனதா கட்சி |  |
| 1982 | பிக்கம் ராம் | இந்திய தேசிய காங்கிரஸ் |  |
| 1984 | நாதா சிங் |  |  |
| 1985 |  |  |  |
| 1990 | மகேந்தர் சிங் | சுயேச்சை |  |
| 1993 | இந்திய தேசிய காங்கிரஸ் |  |  |
| 1998 | ஹிமாச்சல் விகாஸ் காங்கிரஸ் |  |  |
| 2003 | லோக்தந்ரிக் மோர்ச்சா ஹிமாச்சல் பிரதேஷ் |  |  |
| 2007 | பாரதிய ஜனதா கட்சி |  |  |
| 2012 |  |  |  |
| 2017 |  |  |  |
| 2022 | சந்தர் சேகர் | இந்திய தேசிய காங்கிரஸ் | } |
**குறிப்பு**
# பருவா தொடருந்து நிலையம்

**பருவா தொடருந்து நிலையம்** (*Baruva railway station*) இந்தியாவின் ஆந்திரப்பிரதேச மாநிலம் குர்தா சாலை-விசாகப்பட்டினம் பிரிவில் உள்ளது. கிழக்கு கடற்கரை இரயில்வே மண்டலத்தின் குர்தா சாலை இரயில்வே கோட்டத்தின் கீழ் அவுரா-சென்னை பிரதான பாதையின் ஒரு பகுதியான இந்நிலையம் சிறீகாகுளம் மாவட்டத்தில் உள்ள கொர்லம், பருவாவில் அமைந்துள்ளது.
# பருவா தொடருந்து நிலையம்

## வரலாறு

1893 மற்றும் 1896 ஆம் ஆண்டுகளுக்கு இடையில், கட்டாக் முதல் விசயவாடா வரையிலான கடற்கரை இரயில் பாதை கிழக்கு கடற்கரை மாநில இரயில்வேயால் கட்டப்பட்டு போக்குவரத்திற்காக திறக்கப்பட்டது. இப்பாதை பல கட்டங்களாக மின்மயமாக்கப்பட்டது. குர்தா-விசாகப்பட்டினம் பகுதி 2002 ஆம் ஆண்டில் முழுமையாக மின்மயமாக்கப்பட்டது மற்றும் அவுரா-சென்னை வழி 2005 ஆம் ஆண்டில் முழுமையாக மின்மயமாக்கப்பட்டது.
# போரஞ்சு சட்டமன்றத் தொகுதி

**போரஞ்சு சட்டமன்றத் தொகுதி** (*Bhoranj Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஹமீர்ப்பூர் மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 36 ஆகும்.
# போரஞ்சு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2012 | ஈஸ்வர் தாஸ் திமான் | பாரதிய ஜனதா கட்சி |  |
| 2017 | அனில் திமான் |  |  |
| 2017 | கமலேஷ் குமாரி |  |  |
| 2022 | சுரேஷ் குமார் | இந்திய தேசிய காங்கிரஸ் | } |
**குறிப்பு**
# ஐயப்பன் கோயில்

**ஐயப்பன் கோயில்** என்பது இந்துக் கோயிலின் கருவறையில் ஐயப்பன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் ஐயப்பன் கோயில் என்று அழைக்கப்படுகிறது. ஒவ்வோர் ஐயப்பன் கோயிலிலும், ஸ்ரீசக்கரத்தின் மீது சின்முத்திரையுடன் அமர்ந்த கோலத்தில் சுமார் இரண்டு அடி உயரத்திற்கு மிகாமல், ஐயப்பன் சுவாமி பக்தர்களுக்கு அருள்பாலிக்கிறார். ஐயப்பன் கோயில்களில் *** தத்துவமஸி *** என்று ஒரு குறிப்பு காணப்படும். தத்+துவம்+அஸி என்று அறியப்படும் அந்தக் குறிப்பானது, 'நீ எதைத் தேடி வந்தாயோ, அதுவாகவே நீ இருக்கிறாய்' என்று பொருள்படும். அதாவது, ஒவ்வொருவருக்குள்ளும் தெய்வீகத் தன்மை நிரம்பியுள்ளது என்பதை உணர வேண்டும் என்பதின் சாராம்சம் அது. மேலும், ஐயப்பன் கோயிலில் 18 படிகள் கொண்ட ஓர் அமைப்பு காணப்படுகிறது. அது கீழ்க்கண்ட தத்துவங்களை உணர்த்துகிறது.
# ஐயப்பன் கோயில்

### 18 படிகளின் தத்துவங்கள்

1. பிறப்பு நிலையற்றது
1. சாங்கிய யோகம்
1. கர்ம யோகம்
1. ஞான யோகம்
1. சன்னியாசி யோகம்
1. தியான யோகம்
1. ஞான விஞ்ஞான யோகம்
1. அட்சர பிரம்ம யோகம்
1. ராஜவித்யா ராஜகுஹ்ய யோகம்
1. விபூதி யோகம்
1. விஸ்வரூப தரிசன யோகம்
1. பக்தி யோகம்
1. சேஷத்ர விபாக யோகம்
1. குணத்ரய விபாக யோகம்
1. புருஷோத்தம யோகம்
1. தைவாசுரஸம்பத் விபாக யோகம்
1. ச்ராத்தாதரய விபாக யோகம்
1. மோட்ச சன்னியாச யோகம்  
கேரளாவிலுள்ள சபரிமலை அய்யப்பன் கோயில், ஆரியங்காவு ஐயப்பன் கோவில், அச்சன்கோவில் தர்மசாஸ்தா கோயில், குளத்துப்புழை அய்யப்பன் கோவில், எருமேலி தர்மசாஸ்தா கோயில் தமிழ்நாட்டின் சென்னையிலுள்ள இராஜா அண்ணாமலைபுரம் ஐயப்பன் கோயில், கோயம்புத்தூரின் சித்தாபுதூர் ஐயப்பன் கோயில், கன்னியாகுமரி மாவட்டத்தின் கோட்டாறு பகுதியிலுள்ள சுவாமி ஐயப்பன் கோயில், மதுரையிலுள்ள தல்லாகுளம் பகுதியில் அமைந்துள்ள அய்யப்பன் கோயில் ஆகியவை சில முக்கிய ஐயப்பன் கோயில்களாகும்.
# எஸ். எஸ். காலனி, மதுரை

**எஸ்.எஸ். காலனி** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், (அதாவது, 9.922100°N, 78.095500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, கூடல் நகர், அரசரடி, தத்தனேரி, காளவாசல், கோச்சடை, பழங்காநத்தம், சிம்மக்கல், யானைக்கல் ஆகியவை எஸ்.எஸ். காலனி பகுதிக்கு அருகிலுள்ள முக்கிய புறநகர்ப் பகுதிகளாகும்.  
எஸ்.எஸ். காலனி பகுதியிலிருந்து மதுரை - ஆரப்பாளையம் பேருந்து நிலையம் சுமார் 3.5 கி.மீ. தூரத்தில் அமையப் பெற்றுள்ளது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 9.5 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 2 கி.மீ. தூரத்திலேயே அமைந்திருக்கிறது. எஸ்.எஸ். காலனி பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.  
எஸ்.எஸ். காலனி பகுதியானது, மதுரை மத்தி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் பி.டி.ஆர். பழனிவேல் தியாகராஜன் ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
# காரா கானிய கானரசு

**காரா கானிய கானரசு** (Kara khanid khanate) என்பது ஒரு துருக்கிய மக்கள் குழுவினரின் கானரசு ஆகும். இது நடு ஆசியாவை 9ஆம் நூற்றாண்டு முதல் 13ஆம் நூற்றாண்டின் ஆரம்பம் வரை ஆண்டது.  
இக்கானரசு நடு ஆசியாவில் திரான்சாக்சியானாவை வென்றது. அப்பகுதியை 999 மற்றும் 1211க்கு இடையில் ஆண்டது. திரான்சாக்சியானாவில் இவர்களது வருகையானது நடு ஆசியாவில் ஈரானிய ஆதிக்கத்திலிருந்து துருக்கிய ஆதிக்கத்திற்கான ஒரு தீர்க்கமான மாற்றத்தைக் குறித்தது. எனினும், கானியர்கள் படிப்படியாக பாரசீக-அரபு முஸ்லிம் கலாச்சாரத்தில் இணைந்தனர். அதே நேரத்தில், தங்களது பூர்விகத் துருக்கியக் கலாச்சாரத்தின் சில அம்சங்களையும் தக்க வைத்துக் கொண்டனர்.  
காரா கானிய கானரசின் தலைநகரங்கள் கஷ்கர், பலசகுன், உசுகென் மற்றும் சமர்கந்து ஆகியவையாகும். 1040களில் இந்தக் கானரசானது கிழக்கு மற்றும் மேற்குக் கானரசுகளாகப் பிரிந்தது. 11ஆம் நூற்றாண்டின் பிற்பகுதியில் செல்யூக் பேரரசுக்குப் பணிந்ததாகவும், 12ஆம் நூற்றாண்டின் நடுப்பகுதியில் காரா கிதை அரசுக்குப் பணிந்ததாகவும் இது திகழ்ந்தது. 1211இல் கிழக்குக் கானரசானது முடிவுக்கு வந்தது. 1213இல் மேற்குக் கானரசானது குவாரசமியப் பேரரசால் முடித்து வைக்கப்பட்டது.  
காரா கானிய கானரசின் வரலாறானது சிதறுண்ட மற்றும் பெரும்பாலும் முரண்பாடாக எழுதப்பட்ட நூல்களில் இருந்து மீள் உருவாக்கம் செய்யப்படுகிறது. இவர்கள் நாணயவியல் குறித்த ஆய்வுகளும் இவ்வாறே உள்ளன.
# காக்கிநாடா ஊரக சட்டமன்றத் தொகுதி

**காக்கிநாடா ஊரகச் சட்டமன்றத் தொகுதி** (*Kakinada Rural Assembly constituency*) என்பது இந்தியாவின் ஆந்திரப் பிரதேசத்தின் காக்கிநாடா மாவட்டத்தில் உள்ள ஒரு மாநில சட்டமன்றத் தொகுதி ஆகும். இது துனி, பிரதிபாடு, பிதாபுரம், பெத்தபுரம், காக்கிநாடா நகரம் மற்றும் ஜக்கம்பேட்டா ஆகிய ஏழு சட்டமன்றத் தொகுதிகளுடன் காக்கிநாடா மக்களவைத் தொகுதியின் ஒரு பகுதியாகும்.  
2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சியின் சார்பில் போட்டியிட்ட குறசாலா கண்ணபாபு வெற்றி பெற்றுத் தொகுதியின் தற்போதைய சட்டமன்ற உறுப்பினராக உள்ளார். மார்ச் 2019 நிலவரப்படி, தொகுதியில் உள்ள மொத்தம் 249,011 வாக்காளர்கள் உள்ளனர்.
# காக்கிநாடா ஊரக சட்டமன்றத் தொகுதி

## மண்டலங்கள்

சட்டமன்றத் தொகுதியைச் சேர்ந்த மூன்று மண்டலங்கள் கரப்பா, காக்கிநாடா ஊரகம் மற்றும் காக்கிநாடா நகர்ப்புற மண்டலம் (பகுதி) காக்கிநாடா நகர்ப்புற (மாநகரம்) (பகுதி) காக்கிநாடா (மாநகரம்) பகுதி எண். 66 முதல் 70 வரை.
# காக்கிநாடா ஊரக சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2009 | குறசாலா கண்ணபாபு | பிரசா ராச்யம் கட்சி |  |
| 2014 | அனந்த லட்சுமி பிள்ளை | தெலுங்கு தேசம் கட்சி |  |
| 2019 | குறசாலா கண்ணபாபு | ஒய். எஸ். ஆர். காங்கிரஸ் கட்சி | } |
# வார்ப்புரு:Black/doc

## Usage

My text. Produces:  
My text.
# வார்ப்புரு:Black/doc

## How it works

The code <code></code> is placed around the text entered with this template.
# வார்ப்புரு:Black/doc

## Template data

<TemplateData>
{
"description": "This template changes the color of any supplied text to black",
"params": {
"1": {
"label": "Text",
"description": "The text that should be colored black.",
"type": "string",
"required": true
}
}
}
</TemplateData>
# வார்ப்புரு:Text color templates see also

<div></div>
| * | &ndash; | &nbsp; |
| --- | --- | --- |
| * | &ndash; |  |
| * or | &ndash; |  |
| * | &ndash; |  |
| *hot | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| * | &ndash; |  |
| *printer's | &ndash; | } |
# வார்ப்புரு:Text color templates see also

### Color templates

- *or* - sets background color
- *or* etc. – sets text color
- – sets both text and background color
-
-
-
<noinclude>  
</noinclude>
# பச்சை அலகு செம்பகம்

**பச்சை அலகு செம்பகம்** (*Green-billed coucal*-*சென்ட்ரோபசு குளோரோரைங்கோசு*) என்பது குக்குலியிடே குடும்பச் சிற்றினம் ஆகும். இது இலங்கையின் ஈர வலயத்தில் காணப்படும் அகணிய உயிரி. பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டுள்ளது. இது காடு அழிவு மற்றும் சிறிய இதன் எண்ணிக்கைக் காரணமாகக் குறைந்துள்ளது.
# பச்சை அலகு செம்பகம்

## விளக்கம்

இது 43 செ.மீ. வரை வளரக்கூடிய நடுத்தர பறவை ஆகும். இதன் தலை மற்றும் உடல் ஊதா-கருப்பு நிறத்திலும், இறக்கையின் மேற்பகுதியில் அரக்கு நிறத்திலும் கீழ்ப்பகுதி கருப்பு நிறத்திலும், நீண்ட வால் அடர் பச்சை நிறத்திலும் காணப்படும். இதனுடைய அலகு ஒரு தனித்துவமான வெளிர் பச்சை நிறத்திலிருக்கும். ஆண் பெண் பறவைகள் ஒரே மாதிரியானவை. ஆனால் இளம் பறவைகள் மந்தமான மற்றும் கோடுகளுடன் காணப்படும். இது செம்போத்துவினை விடச் சற்றே சிறியது. இத அடந்த வனப் பகுதிகளில் வாழ்வதால் இதனுடைய தனித்துவமான குரல் மூலமே இதனை இனங்காண இயலும். இது பரந்த அளவிலான பூச்சிகள், கம்பளிப்பூச்சிகள் மற்றும் சிறிய முதுகெலும்பி உயிரிகளை உண்கிறது. இவற்றிற்கு நத்தைகள் மிகவும் பிடித்தவை.
# பச்சை அலகு செம்பகம்

## கலாச்சாரத்தில்

இலங்கையில், இந்தப் பறவை சிங்கள மொழியில்*பாடா அட்டி-குகுல* அல்லது *வால் அட்டி-குகுலா* என்று அழைக்கப்படுகிறது. இந்த பறவை 20 ரூபாய் இலங்கை தபால் தலையில் தோன்றுகிறது.
# பிரதிமா பூரி

**பிரதிமா பூரி** இந்தியாவைச் சேர்ந்த ஊடகவியலாளர். 1965ஆம் ஆண்டு ஆகஸ்ட் 7ஆம் தேதி அன்று தூர்தர்ஷன் தொலைக்காட்சி தனது முதல் ஒளிபரப்பை மேற்கொண்டது. 5 நிமிடங்கள் மட்டுமே செய்யப்பட்ட அந்த சோதனை ஒளிபரப்பில் செய்திக் குறிப்புக்களை பிரதிமா பூரி வாசித்தார். இதன் மூலம் இந்தியாவின் முதல் செய்தி வாசிப்பாளர் என்ற பெருமையை பிரதிமா பூரி பெற்றார்.
# பிரதிமா பூரி

## வாழ்க்கைக் குறிப்பு

இமாச்சலப் பிரதேச மாநிலத்தில் சிம்லா நகரில் வித்யா ராவத் என்ற பெயரில் பிறந்த இவர் தனது பட்டப்படிப்பிற்கு பின் அகில இந்திய வானொலியில் பணியில் சேர்ந்தார். 2007 ஆம் ஆண்டு காலமானார்.
# கறுமுக செம்பகம்

**கறுமுக செம்பகம்** (*Black-faced coucal*-*சென்ட்ரோபசு மெலனோப்சு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# துவாரான் மாவட்டம்

**துவாரான் மாவட்டம்**; (மலாய்: *Daerah Tuaran*; ஆங்கிலம்: *Tuaran District*) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். இந்த மாவட்டத்தின் தலைநகரம் துவாரான் நகரம் (*Tuaran Town*).  
சபா, மேற்கு கரை பிரிவில் உள்ள ஏழு மாவட்டங்களில் துவாரான் மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவில் இருந்து 32 கி.மீ. தொலைவில் உள்ளது.
# துவாரான் மாவட்டம்

## பொது

**சபா** மாநிலத்தின் மேற்கு கரை பிரிவில் உள்ள மாவட்டங்கள்:  
- கோத்தா பெலுட் மாவட்டம் (*Kota Belud District*)
- கோத்தா கினபாலு மாவட்டம் (*Kota Kinabalu District*)
- பாப்பார் மாவட்டம் (*Papar District*)
- பெனாம்பாங் மாவட்டம் (*Penampang District*)
- புத்தாத்தான் மாவட்டம் (*Putatan District*)
- ரானாவ் மாவட்டம் (*Ranau District*)
- துவாரான் மாவட்டம் (*Tuaran District*)
# துவாரான் மாவட்டம்

## வரலாறு

**துவாரான்** என்ற பெயரின் தோற்றம் ஓரளவுக்கு இன்னும் அறியப் படாமல் உள்ளது. இருப்பினும் பிரித்தானியர்களின் வருகைக்கு முன்பே இருந்து துவாரான் நகரில் ஒரு குடியேற்றம் இருந்துள்ளது. 1800-ஆம் ஆண்டுகளில் இசுடாம்போர்டு இராஃபிள்சு துவாரான் எனும் பெயரைப் பயன்படுத்தி உள்ளார்.  
இசுடாம்போர்டு இராஃபிள்சு (*Stamford Raffles*), 1811–ஆம் ஆண்டில் இருந்து 1815-ஆம் ஆண்டு வரை டச்சு கிழக்கிந்திய நிர்வாகத்தில் துணைநிலை ஆளுநர் பதவியில் இருந்தார். 1813–ஆம் ஆண்டில் ஜாவாவின் ஆளுநராகவும் இருந்தார்.
# துவாரான் மாவட்டம்

## வரலாறு

### இசுடாம்போர்டு இராபிள்சு

அந்தக் காலக் கட்டத்தில் துவாரான், தெம்பாசு (*Tempasuk*) பகுதிகள் கடல் கொள்ளைகளால் பாதிக்கப்பட்டு இருந்தன. இந்தக் கடல் கொள்ளைகளை ஒடுக்குமாறு இசுடாம்போர்டு இராபிள்சை புரூணை சுல்தான் கேட்டுக் கொண்டார்.  
இந்தியாவில் இருந்த பிரித்தானிய (*East India Company*) செயலாளருக்கு இசுடாம்போர்டு இராஃபிள்சு அனுமதி கேட்டு கடிதம் அனுப்பி இருந்தார். அந்தக் கடிதத்தில் துவாரான் எனும் பெயர் பயன்படுத்தப்பட்டு உள்ளது.
# துவாரான் மாவட்டம்

## நிர்வாகப் பிரிவு

கள்]]  
| துவாரான் மாவட்டம் |  |
| --- | --- |
| **சுலமான்** | தம்பாலாங் |
| முக்கிம் செருசோப் |  |
| முக்கிம் இந்தாய் |  |
| **பந்தாய் தாலித்** | முக்கிம் பெருங்கிசு |
| முக்கிம் மெங்கபோங் |  |
| முக்கிம் பண்டார் துவாரான் |  |
| **தம்பருளி** | முக்கிம் தம்பருளி |
| முக்கிம் தெங்கிலான் |  |
| முக்கிம் டோபோகான் |  |
| முக்கிம் காயாரத்தாவ்/ருங்குசு |  |
| **கியுலு** | முக்கிம் உலு |
| முக்கிம் தெங்கா |  |
| முக்கிம் லெம்பா |  |
| முக்கிம் பந்தாய் |  |
| முக்கிம் நபாலு |  |
| முக்கிம் பெக்கான் | } |
# அம்மன் கோயில்

**அம்மன் கோயில்** என்பது இந்துக் கோயிலின் கருவறையில் அம்மன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் அம்மன் கோயில் என்று அழைக்கப்படுகிறது. பெரும்பாலும் பெண் தெய்வங்கள் 'அம்மன்' என்ற பொதுப் பெயரால் குறிப்பிடப்படுகின்றனர்.  
காஞ்சிபுரம் மாவட்டத்திலுள்ள காமாட்சி அம்மன் கோயில், மதுரை மாவட்டத்திலுள்ள மீனாட்சி அம்மன் கோயில், சென்னை மாவட்டத்திலுள்ள தேவி கருமாரி அம்மன் கோயில், சென்னை மாவட்டத்திலுள்ள மாங்காடு காமாட்சி அம்மன் கோயில், தஞ்சாவூர் மாவட்டத்திலுள்ள புன்னைநல்லூர் மாரியம்மன் கோயில், கோயம்புத்தூர் மாவட்டத்திலுள்ள பண்ணாரி மாரியம்மன் கோயில், திருச்சிராப்பள்ளி மாவட்டத்திலுள்ள சமயபுரம் மாரியம்மன் கோயில், விருதுநகர் மாவட்டத்திலுள்ள இருக்கன்குடி மாரியம்மன் கோயில், கோயம்புத்தூர் மாவட்டத்திலுள்ள பொள்ளாச்சி மாசாணியம்மன் கோயில் கன்னியாகுமரி மாவட்டத்திலுள்ள பகவதி அம்மன் கோயில் ஆகியவை சில முக்கியமான அம்மன் கோயில்களாகும்.
# கேத்திரி மன்னர் அஜித் சிங்

**கேத்திரி மன்னர் அஜித் சிங்** (**Raja Ajit Singh**) (16 அக்டோபர் 1861 – 18 சனவரி 1901) பிரித்தானிய இந்தியாவின் இராஜபுதனம் முகமையின் கீழிருந்த செகாவதி பிரதேசத்தின் கேத்திரி சமஸ்தானத்தை 1870 முதல் 1901 முடிய ஆட்சி செய்தவர். இவர் சுவாமி விவேகானந்தரின் நெருங்கிய நண்பரும், சீடரும் ஆவார். சுவாமி விவேகானந்தர் 1891, 1893 மற்றும் 1897 ஆண்டுகளில் கேத்திரி சென்று மன்னர் அஜித் சிங்கை சந்தித்துள்ளார். 1893ஆம் ஆண்டில் சுவாமி விவேகானந்தர் சிகாகோவில் நடைபெற்ற உலகச் சமயங்களின் பாராளுமன்றத்தில் பேச கேத்திரி மன்னர் அஜித் சிங் உற்சாகம் ஊட்டியதுடன், 1891ஆம் ஆண்டு முதல் கொல்கத்தாவில் இருந்த சுவாமி விவேகானந்தரின் தாய்க்கு மாதம் ரூபாய் 100 அனுப்பி வைத்தார்.  
மன்னர் அஜித் சிங்கிற்கு 1 டிசம்பர் 1898 அன்று விவேகானந்தர் எழுதிய கடிதத்தில், தன் தாய் புவனேஸ்வரி தேவியின் மறைவிற்குப் பிறகும் பேலூர் மடத்திற்கு நிரந்தரமாக நிதியுதவி செய்ய கேட்டுக் கொண்டார்.
# கேத்திரி மன்னர் அஜித் சிங்

## வரலாறு

கேத்திரி சமஸ்தான மன்னர் பதே சிங், அஜித் சிங்கை தத்தெடுத்து வளர்த்தார். 1870ல் பதே சிங்கின் மறைவிற்குப் பின்னர் அஜித் சிங் கேத்ரி சமஸ்தானத்தின் மன்னராக முடிசூட்டப்பட்டார். மன்னர் அஜித் சிங் கலை மற்றும் இசையை ஆதரித்தவர். 1897ல் விக்டோரியா மகாராணியின் வைர விழாவிற்கு இங்கிலாந்து சென்றார்.
# கேத்திரி மன்னர் அஜித் சிங்

## கேத்திரியில் இராமகிருஷ்ண இயக்கத்தின் கிளையை நிறுவுதல்

அஜித் சிங்கின் பேரன் பகதூர் சர்தார் சிங் என்பவர் 1958ம் ஆண்டில் கேத்திரி நகரத்தில் இராமகிருஷ்ணா இயக்கத்தின் கிளையை நிறுவி, அக்கட்டிடத்திற்கு *விவேகானந்தர் நினைவுக் கோயில்* எனப்பெயரிட்டார்.
# கேத்திரி மன்னர் அஜித் சிங்

## இதனையும் காண்க

- கேத்திரி
# அர்பைல் சிவராம் கெப்பர்

**அர்பைல் சிவராம் கெப்பர்** (*Arbail Shivaram Hebbar*) என்பவர் இந்திய அரசியல்வாதியும் கருநாடக சட்டமன்ற உறுப்பினரும் ஆவார். கெப்பர் 2018ஆம் ஆண்டில் நடைபெற்ற கர்நாடகா சட்டமன்றத் தேர்தலில் எல்லப்பூர் சட்டமன்றத் தொகுதியில் காங்கிரசு கட்சியின் வேட்பாளராகப் போட்டியிட்டு கர்நாடக சட்டமன்றத்திற்குத் தேர்ந்தெடுக்கப்பட்டார். ஆனால் 2019-ல் பாரதிய ஜனதா கட்சிக்கு மாறினார். பின்னர் 2019 திசம்பரில் நடைபெற்ற இடைத்தேர்தலில் இதே தொகுதியில் போட்டியிட்டு வெற்றி பெற்றார்.
# அர்பைல் சிவராம் கெப்பர்

## ஆரம்ப கால வாழ்க்கை

கெப்பர் இந்தியாவின் கருநாடக மாநிலத்தில் வடகன்னட மாவட்டத்தில் கங்காவதி ஆற்றின் கரையில் உள்ள சிவகர் என்ற சிறிய கிராமத்தில் பிறந்து வளர்ந்தார்.
# அர்பைல் சிவராம் கெப்பர்

## அரசியல்

1983ஆம் ஆண்டில், கெப்பர் எல்லப்பூர் மாநில வேளாண் விளைபொருள் சந்தைக் குழுவின் தலைவராகத் தேர்ந்தெடுக்கப்பட்டார். இது பொது வாழ்க்கைக்கு இவரது முதல் நுழைவு ஆகும். 2008ஆம் ஆண்டு, எல்லப்பூர்-முண்ட்கோட் சட்டமன்றத் தேர்தலில் வி. எஸ். பாட்டீலுக்கு எதிராகக் காங்கிரசு வேட்பாளராகப் போட்டியிட்டார்; ஆனால் தோல்வியடைந்தார். 2013ஆம் ஆண்டு நடைபெற்ற கருநாடக சட்டமன்றத் தேர்தலில் எல்லப்பூர் தொகுதியில் காங்கிரசு வேட்பாளராகப் போட்டியிட்டு வெற்றி பெற்றார். மீண்டும் 2018ஆம் ஆண்டு நடைபெற்ற தேர்தலிலும் இதே தொகுதியில் போட்டியிட்டு வெற்றி பெற்றார். காங்கிரசு சார்பில் வெற்றி பெற்ற இவர், பாஜக அரசிற்கு ஆதரவு வழங்கிய விவகாரத்தினால் தகுதி நீக்கம் செய்யப்பட்டதால் எல்லப்ப்பூர் தொகுதிக்கு 2019ஆம் ஆண்டு திசம்பர் மாதம் நடைபெற்ற இடைத்தேர்தல் நடைபெற்றது. இதில் இவர், பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்று மீண்டும் சட்டமன்ற உறுப்பினர் ஆனார். பிப்ரவரி 6, 2020 முதல் கர்நாடக தொழிலாளர் துறை அமைச்சராகவும் உள்ளார்.
# வெண்கழுத்து செம்பகம்

**வெண்கழுத்து செம்பகம்** (*White-necked coucal*) அல்லது கருப்பு வெள்ளை செம்பகம் (***சென்ட்ரோபசு அட்டரல்பசு***) என்பது குக்குலிடே குடும்பத்தில் உள்ள ஒரு வகை குயில் சிற்றினம் ஆகும். இது பிசுமார்க் தீவுக்கூட்டத்தில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# பெரும் கோத்தா கினபாலு

**பெரும் கோத்தா கினபாலு** (ஆங்கிலம்: *Greater Kota Kinabalu* மலாய்: *Zon Metropolitan Kota Kinabalu*) என்பது மலேசியா, கோத்தா கினபாலு பெருநகரத்தின் எல்லைகளை நிர்ணயிக்கும் புவியியல் சொல் ஆகும்.  
சபா மாநிலத்தின் மிகப்பெரிய நகரமான கோத்தா கினபாலு மாநகரம் அமைந்துள்ள கோத்தா கினபாலு மாவட்டம் (*Kota Kinabalu District*); மற்றும் பெனாம்பாங் மாவட்டம் (*Penampang District*), துவாரான் மாவட்டம் (*Tuaran District*), பாப்பார் மாவட்டம் (*Papar District*) ஆகிய மாவட்டங்களை; இந்தப் பெரும் கோத்தா கினபாலு பெருநகரப் பகுதி உள்ளடக்கி உள்ளது.  
கோத்தா கினபாலு பெருநகரப் பகுதியில் உள்ளடக்கிய அந்த மாவட்டங்களும் மேற்குக் கடற்கரைப் பிரிவின் ஒரு பகுதியாகும். 2019-ஆம் ஆண்டில், அந்த மாவட்டங்களின் மொத்த மக்கள் தொகை: 1.1 மில்லியன்; பரப்பளவு: 3,277 கி.மீ.<sup>2</sup>.
# பெரும் கோத்தா கினபாலு

## பொது

பெரும் கோத்தா கினபாலு எனும் பெயர் பொதுவாக மாநில மற்றும் மத்திய அரசாங்கங்களால் அமலாக்கம் செய்யப்படும் சமூக, பொருளாதார மற்றும் மூலோபாய மேம்பாட்டுத் திட்டமிடல் நடவடிக்கைகளில் பயன்படுத்தப் படுகிறது.  
சபா மேம்பாட்டு பெருவழி (*Sabah Development Corridor*) திட்டத்திற்கு தலைமை தாங்கும் ஒரு சிறப்பு அமைப்பான சபா பொருளாதார வளர்ச்சி மற்றும் முதலீட்டு ஆணையம் (*Sabah Economic Development and Investment Authority*) தயாரித்த கொள்கை நடவடிக்கை ஆவணத்தில் இந்த வார்த்தை தொடக்கத்தில் உருவாக்கப்பட்டது.
# பெரும் கோத்தா கினபாலு

## பொது

### சபா கட்டமைப்பு திட்டம் 2033

2033-ஆம் ஆண்டிற்குள் கோத்தா கினாபாலு மற்றும் அதன் அருகிலுள்ள பகுதிகளில், மக்கள்தொகை வளர்ச்சியைத் திட்டமிடும் கொள்கை ஆவணமான சபா கட்டமைப்பு திட்டம் 2033-இல் (*Sabah Structure Plan 2033*) இந்த வார்த்தை பயன்படுத்தப்பட்டது. கோத்தா கினபாலு வெள்ளத் தடுப்புக் குழுவின் (*Greater Kota Kinabalu Flood Prevention Committee*) பயன்பாட்டிலும் இந்த வார்த்தை பயன்படுத்தப்படுகிறது.
# பெரும் கோத்தா கினபாலு

## புவியியல்

பெரும் கோத்தா கினபாலு பகுதி சபாவின் மத்திய மேற்கு கடற்கரையில் (*Central West Coast of Sabah*) அமைந்துள்ளது. இந்தப் பகுதியின் கிழக்கே குரோக்கர் மலைத்தொடராலும் (*Crocker Range*), மேற்கில் தென் சீனக் கடலாலும் சூழப்பட்டுள்ளது.  
இந்தப் பெரும் கோத்தா கினபாலு பகுதி, சராசரியாக 10 கி.மீ. அகலம் கொண்ட கடற்கரைச் சமவெளியைக் கொண்டுள்ளது. இங்கு குறைந்த உயரமான மலைகளால் நிறையவே உள்ளன. கடல் மட்டத்தில் இருந்து 1,951 மீட்டர் உயரம் உள்ள அலாப் மலை (*Mount Alab*) இந்தப் பகுதியில்தான் உள்ளது.  
கோத்தா கினபாலு மத்திய வணிக மாவட்டத்திற்கு (*Kota Kinabalu Central Business District*) அருகில் பல தீவுகள் உள்ளன. துங்கு அப்துல் ரகுமான் தேசிய பூங்கா(*Tunku Abdul Rahman National Park*) ஒரு குறிப்பிடத்தக்க பகுதியாகும்.  
கோத்தா கினபாலு மத்திய வணிக மாவட்டத்தில் இருந்து, 56 கி.மீ. தொலைவில், தென் சீனக் கடலில் மெங்காலும் தீவு (Mengalum Island) உள்ளது.
# பெரும் கோத்தா கினபாலு

## மக்கள் தொகை

2010-இல், பெரும் கோத்தா கினபாலுவின் மக்கள் தொகை 855,556 ஆகும். பெனாம்பாங் மாவட்டம் இப்பகுதியில் அதிக மக்கள்தொகை கொண்ட மாவட்டமாகும். அதைத் தொடர்ந்து கோத்தா கினபாலு மாவட்டம் உள்ளது. இந்த மாவட்டங்களின் மொத்த மக்கள் தொகை 2019-இல் கிட்டத்தட்ட 1.1 மில்லியனாக இருந்தது.  
| மாவட்டம் | பரப்பளவு (கி.மீ.²) | மக்கள் தொகை (2020) | அடர்த்தி (மக்கள்/கி.மீ.²) | மக்கள் தொகை (2010) | அடர்த்தி (மக்கள்/கி.மீ.²) |
| --- | --- | --- | --- | --- | --- |
| கோத்தா கினபாலு | 352 | 572,704 | 1,627 | 452,058 | 1,284 |
| பெனாம்பாங் | 467 | 152,709 | 327 | 121,934 | 261 |
| துவாரான் | 1,170 | 128,700 | 110 | 102,411 | 88 |
| பாப்பார் | 1,248 | 167,337 | 134 | 124,420 | 99 |
| **பெரும் கோத்தா கினபாலு** | **3,277** | 1,021,450 | **855,556** | **261** | } |
# பெரும் கோத்தா கினபாலு

## மக்கள் தொகை மையங்கள்

### கோத்தா கினபாலு மாவட்டம்

- கோட்டா கினாபாலு மத்திய வணிக மாவட்டம்
- லுயாங்
- செம்புலன்
- தஞ்சங் அறு
- லிந்தாசு
- கெபாயான்
- லிக்காசு
- கோலொம்போங்
- இனானாம்
- மெங்காத்தால்
- அலமேசுரா
- செபாங்கர்
- டெலிபோக்
# பெரும் கோத்தா கினபாலு

## மக்கள் தொகை மையங்கள்

### பெனாம்பாங் மாவட்டம்

- டோன்கோங்கோங்
- பண்டார் பெனாம்பாங் பாரு
- புண்டுசான்
- காசிகுய்
- புத்தாத்தான்
- பெத்தாகாசு
- லோக் காவி
# பெரும் கோத்தா கினபாலு

## மக்கள் தொகை மையங்கள்

### துவாரான் மாவட்டம்

- துவாரான்
- கியுலு
- தம்பருளி
- தெங்கிலான்
# பெரும் கோத்தா கினபாலு

## மக்கள் தொகை மையங்கள்

### பாப்பார் மாவட்டம்

- கினாருட்
- பாப்பார்
- பெனோனி
- கிமானிசு
- பொங்கவான்
# பெரும் கோத்தா கினபாலு

## போக்குவரத்து

### வானூர்தி

- கோத்தா கினபாலு பன்னாட்டு வானூர்தி நிலையம்
# பெரும் கோத்தா கினபாலு

## போக்குவரத்து

### கடல்

- செபாங்கார் கொள்கலன் துறைமுகம்
- செபாங்கார் எரிவாயு முனையம்
- கோத்தா கினபாலு துறைமுகம்
- ஜெசல்டன் படகு முனையம்
- சபா எண்ணெய் மற்றும் எரிவாயு முனையம்
# பெரும் கோத்தா கினபாலு

## போக்குவரத்து

### முக்கிய சாலைகள்

- கூட்டரசு சாலை 1 (சபா)
- கூட்டரசு சாலை 22
- கூட்டரசு சாலை 500
- கூட்டரசு சாலை 501
- கூட்டரசு சாலை 503
# பெரும் கோத்தா கினபாலு

## போக்குவரத்து

### மக்கள் போக்குவரத்து முறை

- மேற்கு சபா தொடருந்து பாதை
# பூண்டி தொடருந்து நிலையம்

**பூண்டி தொடருந்து நிலையம்** (*Pundi railway station*) (நிலையக் குறியீடு: PUN) இந்தியாவின் ஆந்திரப் பிரதேச மாநிலத்தில் அமைந்துள்ளது. இந்நிலையம் சிறீகாகுளம் மாவட்டத்தில் உள்ள பூண்டி, வச்ரபுகோட்டுரு மற்றும் சுற்றியுள்ள பகுதிகளுக்கு சேவை செய்கிறது.  
வச்ரபுகொட்டூரை சுற்றியுள்ள பகுதிகளுக்கு இந்நிலையம் ஒரு முக்கிய மையமாக உள்ளது. ஆந்திரப் பிரதேசத்தில் சிறீகாகுளம் மாவட்டத்தில் உள்ள பூண்டி என்ற கிராமத்தில் அமைந்துள்ளது.
# பூண்டி தொடருந்து நிலையம்

## வசதிகள்

பூண்டி தொடருந்து நிலையத்தில் முதல் வகுப்பு காத்திருப்பு கூடம், கணினிமயமாக்கப்பட்ட முன்பதிவு அலுவலகங்கள், இரண்டாம் வகுப்பு காத்திருப்பு அறை, நடைபாலம் மற்றும் பொது முகவரி அமைப்பு போன்ற வசதிகள் உள்ளன. கணினிமயமாக்கப்பட்ட முன்பதிவு அலுவலகம் காலை 08:00 மணி முதல் 20:00 மணி வரை செயல்படுகிறது.  
பூண்டி இரயில் நிலையத்தில் 3 நடைமேடைகள் உள்ளன.
# சுஜான்பூர், இமாச்சலப் பிரதேச சட்டமன்றத் தொகுதி

**சுஜான்பூர் சட்டமன்றத் தொகுதி** (*Sujanpur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஹமீர்ப்பூர் மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 37 ஆகும்.
# சுஜான்பூர், இமாச்சலப் பிரதேச சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 2012 | ராஜிந்தர் சிங் ராணா | சுயேச்சை |
| 2014 | நரீந்தர் தாக்கூர் | பாரதிய ஜனதா கட்சி |
| 2017 | ராஜிந்தர் சிங் ராணா | இந்திய தேசிய காங்கிரஸ் |
| 2022 | } |  |
**குறிப்பு**
# நியூயார்க்கு வேதாந்த சங்கம்

**நியூயார்க்கு வேதாந்த சங்கம்** (*Vedanta Society of New York*) 1894 ஆம் ஆண்டு நவம்பர் மாதத்தில் அமெரிக்காவின் நியூயார்க்கில் இந்திய இந்து துறவி சுவாமி விவேகானந்தரால் நிறுவப்பட்டது. 1897 ஆம் ஆண்டில், இராமகிருட்டிணரின் மற்றொரு சீடரான சுவாமி அபேதானந்தா அமெரிக்காவிற்கு வந்து சங்கத்தின் பொறுப்பை ஏற்றுக்கொண்டார். 1921 ஆம் ஆண்டு வரை சங்கத்தின் தலைவராகவும் இருந்தார். வேதாந்த சங்கமானது இஇராமகிருட்டிண மடத்தின் மத துறவற அமைப்பு மற்றும் இராமகிருட்டிணா சமயப் பரப்பு பணியகம் ஆகியவற்றுடன் இணைக்கப்பட்டுள்ளது.
# நியூயார்க்கு வேதாந்த சங்கம்

## வரலாறு

### நிறுவனம்

1893-ஆம் ஆண்டில் விவேகானந்தர் அமெரிக்கா சென்று சிகாகோவில் நடைபெற்ற உலக மதங்களின் நாடாளுமன்றத்தில் சேர்ந்தார். இந்து மதத்தையும் இந்தியாவையும் பிரதிநிதித்துவப்படுத்தும் பிரதிநிதியாக அங்கு சென்றார். பாராளுமன்றம் முடிந்த பிறகு, அவர் மினியாபோலிசு, மெம்பிசு, டெட்ராய்ட் மற்றும் நியூயார்க் உட்பட பல அமெரிக்க நகரங்களுக்கும் பயணம் செய்தார். ஏறக்குறைய அவர் சென்ற இடமெல்லாம் அவருக்கு அன்பான வரவேற்பு கிடைத்தது. 1894 ஆம் ஆண்டு மே 16 ஆம் தேதி ஆர்ர்வர்டு பல்கலைக்கழகத்தில் விரிவுரை ஆற்றினார். நவம்பர் 1894 ஆம் ஆண்டு நவம்பர் மாதத்தில் விவேகானந்தர் நியூயார்க் நகரத்தின் மன்காட்டனில் 54 மேற்கு 33 ஆவது தெருவில் இரண்டு வாடகை அறைகளில் முதல் வேதாந்த சங்கத்தை நிறுவினார்.
# நியூயார்க்கு வேதாந்த சங்கம்

## வரலாறு

### 1894–1921

விவேகானந்தர் அமெரிக்காவிலும் இங்கிலாந்திலும் பல இடங்களுக்குப் பயணம் செய்து 1897 ஆம் ஆண்டில் இந்தியா திரும்பினார். இராமகிருட்டிணரின் மற்றொரு நேரடி சீடரான அபேதானந்தா, அதே ஆண்டில் அமெரிக்கா சென்று சங்கத்தின் பொறுப்பை ஏற்றார். அவர் 1921 வரை இந்தியா திரும்பும் வரை அதன் தலைவராக இருந்தார். ஒரு தலைவராக , அபேதானந்தா சங்கத்தை கட்டமைக்க உதவினார் மற்றும் சங்கம் நியூயார்க் சட்டத்தின் கீழ் இணைக்கப்பட்டது.
# நியூயார்க்கு வேதாந்த சங்கம்

## வரலாறு

### 1921 முதல் தற்போது வரை

ஆரம்பத்தில் ஒரு வாடகை வீட்டில் இயங்கி வந்த சங்கம் பலமுறை இடமாற்றம் செய்யப்பட்டது. 1921 ஆம் அண்டில் சங்கம் 34 மேற்கு 71 ஆவது தெருவில் குடியேறி தலைமையகத்தை நிறுவியது. இதுவே சங்கத்தின் முகவரியாக உள்ளது.  
சங்கம் தொடங்கப்பட்ட காலத்திலிருந்து ஆறு தலைவர்கள் இருந்துள்ளனர். சுவாமி ததாகதானந்தா 1977 ஆம் ஆண்டு முதல் 25 சூன் 2016 இறக்கும் வரை தலைவராக இருந்தார். சுவாமி சர்வப்ரியானந்தா, நியூயார்க்கின் வேதாந்த சங்கத்தின் அமைச்சராகவும் ஆன்மீகத் தலைவராகவும் நியமிக்கப்பட்டு, 2017 ஆம் ஆண்டு சனவரி மாதம் 6, ஆம் தேதியன்று தனது கடமைகளை ஏற்றுக்கொண்டார்.
# நியூயார்க்கு வேதாந்த சங்கம்

## செயல்பாடுகள்

சங்கம் இராமகிருட்டிண மடத்தின் மதத் துறவற அமைப்பு மற்றும் இராமகிருட்டிணா பணியகம் ஆகியவற்றுடன் இணைக்கப்பட்டுள்ளது, மேலும் நூலகம், புத்தகக் கடை மற்றும் பிரார்த்தனை கூடம் ஆகியவற்றையும் சங்கம் கொண்டுள்ளது. அவர்கள் சிறீ இராமகிருட்டிணரின் நற்செய்தி குறித்து வாராந்திர விரிவுரை வகுப்புகளை நடத்துகிறார்கள். கருத்தரங்குகள் மற்றும் மாநாடுகள் தொடர்ந்து ஏற்பாடு செய்யப்படுகின்றன.
# பட்சர் சட்டமன்றத் தொகுதி

**பட்சர் சட்டமன்றத் தொகுதி** (*Barsar Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஹமீர்ப்பூர் மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 39 ஆகும்.
# பட்சர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 2012 | இந்தர் தத் லக்கன்பால் | இந்திய தேசிய காங்கிரஸ் |
| 2017 |  |  |
| 2022 | } |  |
# கரிம்புழா வனவிலங்கு சரணாலயம்

**கரிம்புழா வனவிலங்கு சரணாலயம்** (*Karimpuzha Wildlife sanctuary*) இந்திய மாநிலமான கேரளாவில் உள்ள மலப்புரம் மாவட்டத்தில் நிலம்பூருக்கு அருகில் அமைந்துள்ளது. ஒரு வனவிலங்கு சரணாலயமான இது 2020 ஆம் ஆண்டு சூலை மாதம் 3 ஆம் தேதியன்று வனவிலங்கு சரணாலயமாக அறிவிக்கப்பட்டது. 227.97 சதுர கி.மீ பரப்பளவைக் கொண்டுள்ள இச்சரணாலயம் சோழநாயக்கர் பழங்குடியினரின் மஞ்சேரி காலனியைத் தவிர, புதிய அமரம்பலம் காப்புக்காடு மற்றும் வடக்கேகோட்டா கந்துவட்டிக் காடுகளையும் உள்ளடக்கியுள்ளது. நீலகிரி உயிர்க்கோள காப்பகத்தின் ஒரு பகுதியையும் இச்சரணாலயம் உருவாக்குகிறது..
# கரிம்புழா வனவிலங்கு சரணாலயம்

## சூழலியல் முக்கியத்துவம்

கரிம்புழா டபிள்யூஎல்எஸ் கேரளாவில் உள்ள அமைதிப் பள்ளத்தாக்கு தேசியப் பூங்காவையும், தமிழ்நாட்டின் முகூர்த்தி தேசியப் பூங்காவையும் இணைக்கிறது. தெற்கில் முக்குருத்தி தேசிய பூங்கா மற்றும் வடகிழக்கில் அமைதிப் பள்ளத்தாக்கு தேசிய பூங்கா இடையக மண்டலம் ஆகியவற்றை எல்லையாக கொண்டுள்ளது. மேலும், கரிம்புழா வனவிலங்கு சரணாலயத்தின் ஒரு பகுதியாக இருக்கும் புதிய அமரம்பலம் காப்புக்காடு மனிதர்களால் தீண்டப்படாத மிகவும் பழமையான காடுகளில் ஒன்றாகும்.
# கரிம்புழா வனவிலங்கு சரணாலயம்

## விலங்கினங்கள்

கரிம்புழா வனவிலங்கு சரணாலயத்தில் நீலகிரி வரையாடு மற்றும் சிங்கவால் மக்காக் உட்பட மேற்குத் தொடர்ச்சி மலைகளுக்குச் சொந்தமான கிட்டத்தட்ட அனைத்து பாலூட்டிகளும் இங்கு உள்ளன. வனவிலங்கு சரணாலயத்தில் 226 பறவைகள், 213 பட்டாம்பூச்சி இனங்கள், 23 வகையான நீர்வாழ் இனங்கள், 33 ஊர்வன இனங்கள் மற்றும் பல அழிந்து வரும் மீன் இனங்கள் போன்ற விலங்கினங்கள் இங்கு உள்ளன.
# கரிம்புழா வனவிலங்கு சரணாலயம்

## மேலும் பார்க்கவும்

- அமைதிப் பள்ளத்தாக்கு தேசிய பூங்கா
- முகூர்த்தி தேசிய பூங்கா
# செங்கிஸ் கான் குதிரை வீரன் சிலை

இங்கு வருகை புரிபவர்கள் குதிரையின் தலைக்கு அதன் மார்பு மற்றும் கழுத்து வழியாக நடந்து செல்கின்றனர். அங்கு அவர்கள் காட்சிகளைக் கண்டு இரசிக்கலாம். இந்தச் சிலைப் பகுதியைச் சுற்றி 200 கெர்கள் உள்ளன. 13ஆம் நூற்றாண்டின் மங்கோலியப் பழங்குடி இனங்களால் பயன்படுத்தப்பட்ட குதிரைக் குறியீடுகளின் அமைப்பை போல் இந்த கெர்கள் வடிவமைக்கப்பட்டு சீராக அமைக்கப்பட்டுள்ளன. இந்த வளாகத்தின் செலவானது என்று குறிப்பிடப்படுகிறது. த கென்கோ டூர் பிரு என்ற ஒரு மங்கோலிய நிறுவனத்தால் இச்சிலை அமைக்கப்பட்டது.  
இதனுடன் இணைக்கப்பட்டுள்ள அருங்காட்சியகமானது மங்கோலியாவின் வெண்கலக் காலம் மற்றும் சியோங்னு தொல்லியல் கலாச்சாரங்களுடன் தொடர்புடைய பொருட்கட்சிகளைக் கொண்டுள்ளது. அன்றாடப் பாத்திரங்கள், இடுப்புப்பட்டைக் கொளுவி, கத்திகள், புனித விலங்குகள் ஆகியவை காட்சிக்கு வைக்கப்பட்டுள்ளன. இரண்டாவது பொருட்காட்சியானது 13 மற்றும் 14ஆம் நூற்றாண்டின் மகா கான் காலத்தைக் காட்சிப்படுத்துகிறது. அதில் பண்டைய கருவிகள், பொற்கொல்லர் பொருட்கள் மற்றும் சில நெசுத்தோரியச் சிலுவைகளும், ஜெபமாலைகளும் உள்ளன. அருங்காட்சியகத்துக்குப் பக்கவாட்டில் ஒரு சுற்றுலாப் பயணிகளுக்கான மற்றும் பொழுது போக்குக்கான மையம் உள்ளது. இது 520 ஏக்கர்கள் பரப்பளவில் உள்ளது.
# கெனிங்காவு மாவட்டம்

**கெனிங்காவு மாவட்டம்** அல்லது **கெனிங்காவ் மாவட்டம்** (மலாய்: *Daerah Keningau*; ஆங்கிலம்: *Keningau District*) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். அதே வேளையில் கெனிங்காவ் (*Keningau Town*) நகரம், கெனிங்காவ் மாவட்டத்தின் தலைநகரமும் ஆகும்.  
சபா மாநிலத்தின் உட்பகுதி பிரிவு, மாநிலத்தின் தென்மேற்கு பகுதியில் அமைந்து உள்ளது. சபா மாநிலத்தின் பரப்பளவில் 24.9%; அதாவது 18,298 சதுர கி.மீ.; சபாவின் மொத்த மக்கள் தொகையில் ஏறக்குறைய 14.7% கொண்டு உள்ளது. உட்பகுதி பிரிவில் உள்ள மிகப் பெரிய நகரம் கெனிங்காவ்.  
உட்பகுதி பிரிவில் உள்ள மற்ற முக்கிய நகரங்கள்:  
- பியூபோர்ட்
- கோலா பென்யூ
- சிபித்தாங்
- தம்புனான்
- தெனோம்  
இந்தப் பிரிவின் கரையோரப் பகுதிகளில் டூசுன், மூருட்டு, பிசயா மக்கள், புரூணை மலாய்க்காரர்கள் மற்றும் கெடயான் (*Kedayan*) இனத்தவர் சற்றே அதிகமாக உள்ளனர்.
# கெனிங்காவு மாவட்டம்

## பொது

சபா, உட்பகுதி பிரிவில் உள்ள மாவட்டங்கள்:  
- பியூபோர்ட் மாவட்டம் (*Beaufort District*)
- கெனிங்காவ் மாவட்டம் (*Keningau District*)
- கோலா பென்யூ மாவட்டம் (*Kuala Penyu District*)
- நாபாவான் மாவட்டம் (*Nabawan District*)
- சிபித்தாங் மாவட்டம் (*Sipitang District*)
- தம்புனான் மாவட்டம் (*Tambunan District*)
- தெனோம் மாவட்டம் (*Tenom District*)  
கெனிங்காவ் மாவட்டம் 3,533 சதுர கி.மீ. பரப்பளவைக் கொண்டுள்ளது. இதன் மேற்கில் குரோக்கர் தேசியப் பூங்கா (*Crocker Range*); மற்றும் தென் கிழக்கில் துருஸ்மாடி மலையும் (*Mount Trus Madi*) எல்லைகளாக உள்ளன.
# கெனிங்காவு மாவட்டம்

## சொற்பிறப்பியல்

கெனிங்காவு நிலப்பகுதியில் ஏராளமான ஜாவானிய இலவங்கப்பட்டை மரங்கள் (*Cinnamomum burmannii*) உள்ளன. இந்த மரங்கள் உள்நாட்டில் கொனிங்காவ் (*Koningau*) என்று அழைக்கப் படுகின்றது. அந்த மரங்களில் இருந்து இந்தப் பகுதிக்கும் பெயர் வந்தததாகச் சொல்லப் படுகிறது.
# கெனிங்காவு மாவட்டம்

## வரலாறு

கெனிங்காவு 20-ஆம் நூற்றாண்டின் தொடக்க ஆண்டுகளில் பிரித்தானிய வடக்கு போர்னியோ நிறுவனத்தின் (*British North Borneo*) மிக முக்கியமான நிர்வாக மையங்களில் ஒன்றாக விளங்கியது. இரண்டாம் உலகப் போரின் போது, வடக்கு போர்னியோவை ஜப்பானியர்கள் ஆக்கிரமித்த காலக் கட்டத்தில், கெனிங்காவ் நகரத்தைத் தங்களின் முக்கிய நிர்வாக மையங்களில் ஒன்றாகப் பயன்படுத்திக் கொண்டனர்.  
அந்தக் காலக் கட்டத்தில், கெனிங்காவில் இருந்து சேகரிக்கப்பட்ட இலவங்கப்பட்டை தெனோம் நகரில் இருந்து இரயில் வண்டி வழியாக ஜெசல்டன் (தற்சமயம்: கோத்தா கினபாலு) கொண்டு செல்லப்பட்டது. அங்கு இருந்து இங்கிலாந்து நாட்டிற்கு அனுப்பப்பட்டது, பின்னர் அங்கு இருந்து ஐரோப்பா முழுவதும் விநியோகிக்கப்பட்டு சந்தைப் படுத்தப்பட்டது.  
அபின்-அபின் (*Apin-Apin*) அருகே உள்ள நுந்துனான் (*Nuntunan*) கிராமம் பிரித்தானிய நிர்வாகத்தின் போது "44" எனும் எண்ணில் அறியப்பட்டது. தெனோம் (*Nuntunan*) நகரில் இருந்து 44 கி.மீ. தொலைவில் இருந்ததால் அந்த அழைப்பு எண் வழங்கப்பட்டது.
# துணிவு (2023 திரைப்படம்)

***துணிவு*** (ஆங்கிலத்தில்: **Thunivu**) என்பது 2023 இல் வெளியான ஒரு தமிழ் வங்கிக் கொள்ளை அதிரடி நாடகத் திரைப்படமாகும். இத் திரைப்படத்தின் கதைவசனம் எழுதி வினோத் இயக்கியிருந்தார். போனிக் கபூர் தயாரித்தார். இப்படத்தில் அஜித் குமார், மஞ்சு வாரியர், சமுத்திரக்கனி, பவானி ரெட்டி ஆகியோர் முதன்மைக் கதாபாத்திரத்திலும், சான் கொக்கின், மமதி சாரி, அசய், வீரா பகவதி பெருமாள் ஆகியோர் துணை வேடங்களிலும் நடித்துள்ளனர்.
# துணிவு (2023 திரைப்படம்)

## கதைச்சுருக்கம்

சென்னையில் பிரதான பகுதியில் பரபரப்பாக இயங்கி கொண்டிருக்கும் **யுவர் பேங்க்** என்ற வங்கியிலிருக்கும் பணத்தை கொள்ளையடிக்க ஒரு கும்பல் திட்டம் தீட்டுகிறது. அதன்படி வங்கிக்குள் நுழையும் அந்த கும்பல், துப்பாக்கி முனையில் வங்கி ஊழியர்களையும், அங்கிருக்கும் வாடிக்கையாளர்களையும் பணயக் கைதிகளாக்குகிறது. இதில் வாடிக்கையாளர் போல வரும் டார்க்டெவில் (அஜித் குமார்) கொள்ளையர்களை துப்பாக்கியால் சுட்டு, மொத்த வங்கியையும் தனது கட்டுப்பாட்டுக்குள் கொண்டு வருகிறார். உடனே டிஜிபி தயாளன் (சமுத்திரக்கனி) தலைமையிலான காவல்துறை, மற்றும் அரசு எந்திரமும் டார்க் டெவிலைப் பிடிப்பதற்காக முயற்சிக்கிறது. இறுதியில் காவல் துறை கையில் டார்க்டெவில் சிக்கினாரா, இவர் எதற்காக வங்கியில் கொள்ளையடிக்க நினைக்கிறார், அங்கிருக்கும் பணம் யாருடையது, இந்தக் கேள்விகளுடன் திகில் கலந்த திரைக்கதையோடு திரைப்படம் நகர்கிறது.
# துணிவு (2023 திரைப்படம்)

## ஒலிப்பதிவு

இத்திரைப்படத்திற்கு இசையமைப்பாளர் ஜிப்ரான் இசை அமைத்துள்ளார்.
# செம்பழுப்பு செம்பகம்

**செம்பழுப்பு செம்பகம்** (*Rufous coucal-சென்ட்ரோபசு யூனிரூபசு*) என்பது குக்குலிடே குடும்பத்தில் உள்ள ஒரு வகை குயில் சிற்றினம் ஆகும். இது லூசோன் மற்றும் பிலிப்பீன்சு அருகிலுள்ள தீவுகளில் காணப்படுகிறது.  
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# குட்டை நகச் செம்பகம்

**குட்டை நகச் செம்பகம்** என்பது (*Short-toed coucal*-*சென்ட்ரோபசு ரெக்டுன்குயிசு*) என்பது குக்குலிடே குடும்பத்தில் உள்ள குயில் சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான புதர் நிலம் ஆகும். இது வாழ்விட இழப்பால் அச்சுறுத்தப்படுகிறது.
# கோலா பென்யூ மாவட்டம்

**கோலா பென்யூ மாவட்டம்**; (மலாய்: *Daerah Kuala Penyu*; ஆங்கிலம்: *Kuala Penyu District*) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். கோலா பென்யூ (*Kuala Penyu Town*) நகரம், கோலா பென்யூ மாவட்டத்தின் தலைநகரம் ஆகும். இந்த மாவட்டத்தில் டூசுன் பழங்குடியினர் மிகுதியாக வாழ்கின்றனர்.  
கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் கடற்கரை (*Tempurung Beach*); சாவாங்கான் கடற்கரை (*Sawangan Beach*); சுங்கை லபுவான் நீர் முகப்பு (*Sungai Labuan Waterfront*) போன்ற கடற்கரைகளைக் குறிப்பிட்டுச் சொல்லலாம். கோலா பென்யூ நகரின் மையத்தில் ஓடும் சுங்கை லபுவான் (*Sungai Labuan*) நதியின் பெயரில் இருந்து சுங்கை லபுவான் நீர் முகப்பிற்குப் பெயர் எடுக்கப்பட்டது.  
இந்த மாவட்டத்திற்கு "ஆமை" வடிவத்திலான கற்களில் இருந்து அதன் பெயர் பெறப்பட்டது. மலாய் மொழியில் ’கோலா’ (*Kuala*) என்றால் ஆற்றின் முகத்துவாரம்; ’பென்யூ’ (*Penyu*) என்றால் ஆமை என்று பொருள்படும்.
# கோலா பென்யூ மாவட்டம்

## பொது

சபா, **உட்பகுதி** பிரிவில் உள்ள மாவட்டங்கள்:  
- பியூபோர்ட் மாவட்டம் (*Beaufort District*)
- கெனிங்காவ் மாவட்டம் (*Keningau District*)
- கோலா பென்யூ மாவட்டம் (*Kuala Penyu District*)
- நாபாவான் மாவட்டம் (*Nabawan District*)
- சிபித்தாங் மாவட்டம் (*Sipitang District*)
- தம்புனான் மாவட்டம் (*Tambunan District*)
- தெனோம் மாவட்டம் (*Tenom District*)
# கோலா பென்யூ மாவட்டம்

## வரலாறு

1960-களின் முற்பகுதியில், இந்தப் பகுதி "சித்தோம்போக்" (*Sitompok*) என்று பிரபலமாக அறியப்பட்டது. ஆமை வடிவத்திலான கற்கள் அதிகமாக இருந்ததை அந்தப் பெயர் குறிக்கின்றது. 1975-ஆம் ஆண்டில் கோலா பென்யூ முழு மாவட்டமாக அறிவிக்கப்பட்டது; மற்றும் நிர்வாக வணிக மையத்திற்கான மைய புள்ளியாகவும் நிறுவப்பட்டது.
# கோலா பென்யூ மாவட்டம்

## மக்கள் தொகையியல்

2010-ஆம் ஆண்டு மக்கள்தொகை கணக்கெடுப்பின்படி கோலா பென்யூ மாவட்டத்தின் மக்கள்தொகை 18,958. இவர்களில் முக்கியமானவர்கள் கடசான் (*Kadazan People*) அல்லது டூசுன் தாதானா (*Dusun Tatana People*) இனக் குழுவினர்கள் ஆகும். இவர்களே மிகப்பெரிய இனக்குழுக்களாகவும் உள்ளனர்.  
அத்துடன் அருகில் உள்ள தெற்கு பிலிப்பீன்சு பகுதியின் சூலு தீவுக்கூட்டம் (*Sulu Archipelago*); மற்றும் மிண்டனாவோ (*Mindanao*) பகுதியில் இருந்தும், கணிசமான எண்ணிக்கையில் சட்டவிரோதமாக குடியேறியவர்களும் உள்ளனர்.
# மேல் நைல் மாநிலம்

13 மாகாணங்களின் வரைபடம்]]
**மேல் நைல் மாநிலம்** (**Upper Nile**), சூடான் நாட்டின் தெற்குப் பகுதிகளைக் கொண்டு 9 சூலை 2011 அன்று நிறுவப்பட்ட தெற்கு சூடான் நாட்டின் 13 மாநிலங்களில் ஒன்றாகும். இம்மாநிலம் தெற்கு சூடான் வடக்கில் பெரிய நைல் பிரதேசத்தில் அமைந்துள்ளது. வெள்ளை நைல் இம்மாநிலத்தின் வழியாகப் பாய்கிறது. இம்மாநிலத்தைச் சுற்றி யூனிட்டி மாநிலம் மற்றும் ஜோங்லாய் மாநிலம் எல்லைகளாக உள்ளது. பரப்பளவு கொண்ட மேல் நைல் மாநிலத்தின் தலைநகரம் மாலக்கல் நகரம் ஆகும்.
# மேல் நைல் மாநிலம்

## மாநில நிர்வாகம்

மேல் நைல் மாநிலம் ஒரு ஆளுநரின் கீழ் 13 மாவட்டங்களாகப் பிரிக்கப்பட்டுள்ளது.
- பாலியட் மாவட்டம்
- பஷோதா மாவட்டம்
- லாங்கிசெயூக் மாவட்டம்
- மாபன் மாவட்டம்
- மாலக்கல் மாவட்டம்
- மான்யோ மாவட்டம்
- மாய்வூத் மாவட்டம்
- மேலூத் மாவட்டம்
- நசீர் மாவட்டம்
- பாயிகாங்க் மாவட்டம்
- ரேங்க் மாவட்டம்
- உலாங் மாவட்டம்
- அகோகா மாவட்டம்
# மேல் நைல் மாநிலம்

## இதனையும் காண்க

- 2017 தென் சூடான் பஞ்சம்
# வார்ப்புரு:தகவற்சட்டம் நாடு/styles.css

/* */
.ib-country {
-collapse: collapse;
line-height: 1.2em;
}  
/* TODO split definitions to appropriate class names when live from HTML element */
.ib-country td,
.ib-country th {
-top: solid #a2a9b1;
padding: 0.4em 0.6em 0.4em 0.6em;
}  
.ib-country .mergedtoprow .infobox-header,
.ib-country .mergedtoprow .infobox-label,
.ib-country .mergedtoprow .infobox-data,
.ib-country .mergedtoprow .infobox-full-data,
.ib-country .mergedtoprow .infobox-below {
-top: solid #a2a9b1;
padding: 0.4em 0.6em 0.2em 0.6em;
}  
.ib-country .mergedrow .infobox-label,
.ib-country .mergedrow .infobox-data,
.ib-country .mergedrow .infobox-full-data {
: 0;
padding: 0 0.6em 0.2em 0.6em;
}  
.ib-country .mergedbottomrow .infobox-label,
.ib-country .mergedbottomrow .infobox-data,
.ib-country .mergedbottomrow .infobox-full-data {
-top: 0;
-bottom: solid #a2a9b1;
padding: 0 0.6em 0.4em 0.6em;
}  
.ib-country .infobox-header {
text-align: ;
}  
.ib-country .infobox-above {
font-size: 125%;
line-height: 1.2;
}  
.ib-country-names {
padding-top: 0.25em;
font-weight: normal;
}  
.ib-country-name-style {
display: inline;
}  
.ib-country .infobox-image {
padding: 0.5em 0;
}  
.ib-country-anthem {
-top: solid #a2a9b1;
padding-top: 0.5em;
margin-top: 0.5em;
}  
.ib-country-map-caption {
position: relative;
top: 0.3em;
}  
.ib-country-largest,
.ib-country-lang {
font-weight: normal;
}  
.ib-country-ethnic,
.ib-country-religion,
.ib-country-sovereignty {
font-weight: normal;
display: inline;
}  
.ib-country-fake-li {
text-indent: -0.9em;
margin-: 1.2em;
font-weight: normal;
}  
.ib-country-fake-li2 {
text-indent: 0.5em;
margin-: 1em;
font-weight: normal;
}  
.ib-country-website {
line-height: 11pt;
}  
.ib-country-map-caption3 {
position: relative;
top: 0.3em;
}  
.ib-country-fn {
text-align: ;
margin: 0 auto;
}  
.ib-country-fn-alpha {
list-style-type: lower-alpha;
margin-: 1em;
}  
.ib-country-fn-num {
margin-: 1em;
}
# வெட்டிக்கத்திரி, மஞ்சேரி

**வெட்டிக்கத்திரி** (*Vettikkattiri*) இந்திய நாட்டின் கேரளா மாநிலம், மலப்புரம் மாவட்டத்தில் உள்ள ஒரு கிராமம் ஆகும்.
# வெட்டிக்கத்திரி, மஞ்சேரி

## மக்கள்தொகையியல்

இந்திய மக்கள்தொகை கணக்கெடுப்பு, 2001-ன் படி , வெட்டிக்கத்திரியில் 8554 ஆண்கள் மற்றும் 9087 பெண்கள் என மொத்தம் 17641 பேர் இருந்தனர்.
# வெட்டிக்கத்திரி, மஞ்சேரி

## போக்குவரத்து

- வெட்டிக்கத்திரி கிராமம் மஞ்சேரி வழியாக இந்தியாவின் பிற பகுதிகளுடன் இணைகிறது.
- தேசிய நெடுஞ்சாலை எண்.66 பரப்பனங்காடி வழியாக செல்கிறது.
- வடக்குப் பகுதி கோவா மற்றும் மும்பை உடன் இணைகிறது.
- தெற்குப் பகுதி கொச்சி மற்றும் திருவனந்தபுரம் உடன் இணைக்கிறது.
- தேசிய நெடுஞ்சாலை எண்.966 பாலக்காடு மற்றும் கோயம்புத்தூர் உடன் இணைக்கிறது.
- அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும்.
- அருகிலுள்ள பெரிய இரயில் நிலையம் திருர் இரயில் நிலையம் ஆகும்.
# செப்பறை அழகிய கூத்தர் கோவில்

**செப்பறை அழகிய கூத்தர் கோயில்**, தமிழகத்தின் நெல்லை மாவட்டம், பாளையங்கோட்டை ஊராட்சி ஒன்றியம், இராஜவல்லிபுரம் ஊராட்சியில் தாமிரபரணி ஆற்றின் வடகரையில் அமைந்துள்ள நடராஜர் கோயில் ஆகும். இக்கோயில் திருநெல்வேலி நகரத்திற்கு வடக்கே 12.2 கிலோ மீட்டர் தொலைவிலும், தாழையூத்திற்கு கிழக்கே 9.3 கிலோ மீட்டர் தொலைவிலும் உள்ளது.  
இத்திருத்தலத்தில் சிவன் சுயம்புமூர்த்தியாக அருள்பாலிக்கிறார். மூலவரான **நெல்லையப்பர்** சுயம்புமூர்த்தியாக தனிச் சன்னதியில் இருக்கிறார்.  
. இச்சபையில் விஷ்ணு, அக்னி பகவான், அகஸ்தியர், வாமதேவ ரிஷி, மணப்படைவீடு மன்னன் ஆகியோருக்கு சிவபெருமான் நடனக்காட்சி கொடுத்த தலமாகும். இக்கோயிலில் ஆண்டுதோறும் ஆனி திருவிழா, மார்கழி திருவாதிரை திருவிழா சிறப்பாக கொண்டாடப்படுவது வழக்கம்.
# செப்பறை அழகிய கூத்தர் கோவில்

## புராண வரலாறு செவிவழி செய்தி

சிதம்பரத்தை ஆண்ட சிங்கவர்மன் என்ற மன்னன் சிதம்பரத்தில் நடராஜர் சிலையைப் பிரதிஷ்டை செய்ய விருப்பம் கொண்டு சோழநாட்டுச் சிற்பியான நமச்சிவாயமுத்து ஸ்தபதியை நடராஜர் சிலை செய்யப் பணித்தான். அழகின் உருவாக விளங்கிய அந்த நடராஜர் சிலை தாமிரத்தில் இருந்தது. அதைப் போன்றதொரு சிலையைத் தங்கத்தில்ெய்து பிரதிஷ்டை செய்ய விரும்பி,தாமிரத்திலான முதல் சிலையைப் பிரதிஷ்டை செய்யாமல் காலம் தாழ்த்தினான். இறைவனின் திருவிளையாடலால் இரண்டாவதாகச் செய்த சிலையும் தாமிரமாக மாறிவிட்டது. இரவில் சிங்கவர்மனின் கனவில் தோன்றிய இறைவன், ‘உன் கண்களுக்கு மட்டுமே நான் தங்கமாகத் தெரிவேன். மற்றவர்கள் கண்களுக்கு நான் தாமிரமாகவே தெரிவேன்..’ என்று அறிவுறுத்த, இரண்டாவதாகச் செய்த சிலையைச் சிதம்பரத்தில் பிரதிஷ்டை செய்து விட்டு, தனது கனவில் இறைவன் இட்ட உத்தரவுக்கிணங்க, முதலில் செய்த நடராஜர் சிலையைச் சிற்பி ஒருவனிடம் கொடுத்துவிடுகிறான் சிங்கவர்மன். சிற்பியின் கனவில் தோன்றிய இறைவன் அச்சிலையை எடுத்துக்கொண்டு தெற்கு நோக்கி செல்லுமாறு அறிவுறுத்த, நிறைவாக அச்சிலை செப்பறைத் திருக்கோவிலுக்கு வந்து சேர்ந்து பிரதிஷ்டை செய்யப்பட்டது.
# பாங்கர் கோட்டை

**பாங்கர் கோட்டை** (**Bhangarh Fort**), இந்தியாவின் இராஜஸ்தான் மாநிலத்தில் 16ஆம் நூற்றாண்டில் கட்டப்பட்ட கோட்டை ஆகும். இராஜா பகவந்த் தாசின் இரண்டாம் மகன் மாதே சிங்கின் இருப்பிடமாக பாங்கர் நகரம் மற்றும் கோட்டை நிறுவப்பட்டது. தற்போது சிதிலமடைந்த இக்கோட்டையை இந்திய அரசின் இந்தியத் தொல்லியல் ஆய்வகம் பராமரித்து வருகிறது.
# பாங்கர் கோட்டை

## அமைவிடம்

பாங்கர் கோட்டை இராஜஸ்தான் மாநிலத்தின் ஆரவல்லி மலைத்தொடரில் உள்ள சரிஸ்கா தேசியப் பூங்கா பகுதியில் அமைந்த அல்வர் மாவட்டத்தில் உள்ளது.  
பாங்கர் கோட்டை ஜெய்ப்பூர் நகரத்திற்கு வடகிழக்கே 84.1 கிலோ மீட்டர் தொலைவிலும்; தில்லியிலிருந்து 235 கிலோ மீட்டர் தொலைவிலும் உள்ளது.
# பாங்கர் கோட்டை

## தொன்ம நம்பிக்கைகள்

சூரிய அஸ்தமனத்திற்குப் பிறகு பாங்கர் கோட்டைக்கு வருபவர்கள் உயிருடன் திரும்புவதில்லை. இருட்டிய பிறகு இங்கு வருபவர்கள் இறந்துவிடுகிறார்கள் அல்லது காணாமல் போகிறார்கள் என்று கூறப்படுகிறது. சூரியன் மறைந்தது முதல் மறுநாள் சூரிய உதயம் வரை இங்கு நுழைவது கண்டிப்பாக தடைசெய்யப்பட்டுள்ளதாக கோட்டையின் பலகையில் தெளிவாக எழுதப்பட்டுள்ளது. இந்தக் கோட்டையில் பேய்கள் இருப்பதாக உள்ளுர் மக்கள் நம்புகின்றனர். இந்தியாவில் மிக அதிக எண்ணிக்கையில் பேய்கள் உலாவும் இடம் இது என்று கூறப்படுகிறது.
# பாங்கர் கோட்டை

## இதனையும் காண்க

- இராஜஸ்தானின் மலைக் கோட்டைகள்
- இராஜஸ்தானில் சுற்றுலா
# பாங்கர் கோட்டை

## ஊசாத்துணை

-
-
-
-
-
# சிபித்தாங் மாவட்டம்

**சிபித்தாங் மாவட்டம்**; (மலாய்: *Daerah Sipitang*; ஆங்கிலம்: *Sipitang District*) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். சிபித்தாங் (*Sipitang Town*) நகரம், சிபித்தாங் மாவட்டத்தின் தலைநகரம் ஆகும்.  
லோங் மியோ (*Long Mio*) மற்றும் லோங் பாசியா (*Long Pasia*) எனும் சுற்றுச்சூழல் சுற்றுலா கிராமங்கள் இந்த மாவட்டத்தில் உள்ளன. இந்தக் கிராமங்களில் தங்கி ஓய்வு எடுப்பதற்காக சபா, சரவாக் மாநிலங்களில் இருந்து அதிகமானோர் வருகை தருகின்றனர். அதே நேரத்தில் சிந்துமின் (*Sindumin*) எனும் சிறிய நகரம் சரவாக் மாநிலத்தின் நுழைவாயிலாகவும் செயல்படுகிறது.
# சிபித்தாங் மாவட்டம்

## பொது

சபா, உட்பகுதி பிரிவில் உள்ள மாவட்டங்கள்:  
- பியூபோர்ட் மாவட்டம் (*Beaufort District*)
- கெனிங்காவ் மாவட்டம் (*Keningau District*)
- கோலா பென்யூ மாவட்டம் (*Kuala Penyu District*)
- நாபாவான் மாவட்டம் (*Nabawan District*)
- சிபித்தாங் மாவட்டம் (*Sipitang District*)
- தம்புனான் மாவட்டம் (*Tambunan District*)
- தெனோம் மாவட்டம் (*Tenom District*)